אנה וודוורד

אנה וודוורד (באנגלית: Anna Woodward; ) הייתה ציירת אמריקאית, שלמדה ציור באקדמיה ז'וליאן בפריז. בשנת 1918 היא עברה להוואי. היא הושפעה מהתנועה האימפרסיוניסטית ויצרה ציורי נוף.

 ביוגרפיה 
אנה וודוורד נולדה בפיטסבורג, פנסילבניה, ב־26 בינואר 1868. היא נולדה לאנה מ. וו. שטיינר ומרקוס א. וודוורד - עורך דין עשיר וידוע בפיטסבורג.Munsell, Frank (1892). American Ancestry: Embracing Lineages from the Whole of the United States. Albany, New York: J. Munsell's Sons. גדלה בפנסילבניה, ושם למדה וקיבלה תואר ראשון. זמן קצר לאחר מכן נסעה לפריז בליווי אמה ונרשמה לאקדמיה ז'וליאן, עם דגש על ציור שמן."Anna Woodward Leaves Scenes of Beauty". Honolulu Advertiser. July 21, 1935. היא למדה ציור בהוראת ז'ול-ג'וזף לפבר, טוני רובר-פלרי וויליאם אדולף בוגרו.Petteys, Chris (1985). Dictionary of Women Artists: an international dictionary of women artists born before 1900. Boston, Massachusetts: G.K. Hall & Company. במהלך הקיץ למדה בבית ספר פרטי קטן בהנהגתו של ג'ורג' היצ'קוק בסטודיו פרטי בביתו באגמונד אן דן הוף, הולנד.Du Bois, Guy Pene (1913). "George Hitchcock: Painter of Holland". Arts and Decoration. 12: 401–404.

בזמן שהייתה בפריז, היא הציגה עבודות בתערוכות הרבות, בסלונים ובגלריות. היא התקבלה לסלון פריז בשנת 1898 שם הציגה שתי עבודות, Le sabot casse שנוצרו בצרפת ו- Recolte des pommes de terre, שנוצרה בהולנד. בשנת 1903 נכנסה לתערוכת הבינלאומית של ריימס שם קיבלה מדליית כסף.Levy, Florence (1910). American Art Annual Vol. 7, 1909-10. New York, New York: American Art Annual Incorporated.

במהלך לימודיה באירופה, הצטרפה וודוורד למושבה האמריקאית בפריז - קבוצת אמריקאים שלמדו אומנויות יפות בלב פריז. קבוצה זו, שהוקמה על ידי הלן ברטו (1825-1909), יצרה ארגון שבו אמניות היו יכולות ליצור נוכחות מבוססת בעולם האמנות. וודוורד הייתה גם חלק מאגודת האמנות בפיטסבורג לאורך כל ראשית חייה ובאקדמיה לאמנויות בהוואי במהלך הקריירה המאוחרת שלה, מקום בו הציגה יצירות בהזדמנויות רבות.

וודוורד חיה בפריז לאורך כל מלחמת העולם הראשונה. לאחר שסבלה מתת תזונה, אובחן אצלה ליקוי בלב והומלץ לה לנסוע לאקלים חם יותר.Anna Woodward Dies in Hospital". Honolulu Star-Bulletin. July 13, 1935. לאחר מכן היא נסעה לאפריקה ולהוואי, שם התגוררה משנת 1918 בשכונת וואיקיקי. היא הפכה לקול ידוע בקהילות העשירות והאמנותיות של הוואי, וביצעה עבודות רבות עבור פטרונים מקומיים.

עבודותיה הוצגו בגלריות רבות ברחבי ארצות הברית וצרפת, כולל מכון קרנגי בפיטסבורג, פנסילבניה.

היא הוצגה גם בכל הגלריות המקומיות בהוואי ובאקדמיה לאמנויות בהונולולו בעיקר עבודות מאיי הוואי. עבודותיה, גן בהונולולו, עמק מנואה ודיונות הן בין יצירותיה הידועות יותר המייצגות את הנוף ההוואי.

וודוורד כתבה גם טורים ומאמרים למגזינים ולעיתונים מקומיים בהוואי. היא כתבה על עבודות אמנים, ביקרה תערוכות מקומיות. יצירות האמנות שלה שימשו גם למגזין "גן עדן באוקיינוס השקט" לאורך כל שנות העשרים והשלושים. היא נודעה גם בזכות ספרה בנוגע לתקופתה בקהילת האמנות בפריז וגם בהולנד, שכותרתה "חיי אמנות בצרפת ובהולנד".

וודוורד נפטרה בבית החולים קווינס בהונולולו, הוואי, ב־12 ביולי 1935, בגיל 67. שרידיה הועברו למקום הולדתה בפיטסבורג.

 גלריה 

 קישורים חיצוניים 

 הערות שוליים 

קטגוריה:אמריקאים ילידי פנסילבניה
קטגוריה:פיטסבורג: אישים
קטגוריה:אמניות אמריקאיות
קטגוריה:בוגרי אקדמיה ז'וליאן
קטגוריה:בוגרות אקדמיה ז'וליאן
קטגוריה:אמריקאיות שנולדו ב-1868
קטגוריה:אמריקאים שנולדו ב-1868
קטגוריה:אמריקאים שנפטרו ב-1935
קטגוריה:אמריקאיות שנפטרו ב-1935